《游目》
宋代·赵汝燧

游目林坰信马蹄，十来家住小桥西。浮沉野水看晴雁，唱和茅檐听午鸡。

菜要遮栏增旧堑，田分荫注作新堤。年丰米贱人人乐，农父相逢醉似泥。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。